CELEX: 62011TN0093
Language: mt
Date: 2011-02-15 00:00:00
Title: Kawża T-93/11: Rikors ippreżentat fil- 15 ta’ Frar 2011 — Stichting Corporate Europe Observatory vs Il-Kummissjoni

9.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/19
            
         Rikors ippreżentat fil-15 ta’ Frar 2011 — Stichting Corporate Europe Observatory vs Il-Kummissjoni
   (Kawża T-93/11)
   2011/C 113/37
   Lingwa tal-kawża: l-Ingliż
   
      Partijiet
   
   
      Rikorrenti: Stichting Corporate Europe Observatory (Amsterdam, il-Pajjiżi l-Baxxi) (rappreżentanti: S. Crosby, solicitor, u S. Santoro, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tikkonstata li d-Deċiżjoni tal-Kummissjoni tas-6 ta’ Diċembru 2010 fil-proċedimenti GESTDEM 2009/2508 tikser ir-Regolament Nru 1049/2001 (1) u għaldaqstant tannullaha; u
            
         
               —
            
            
               tikkundanna lill-Kummissjoni tħallas l-ispejjeż tar-rikorrenti skont l-Artikolu 87 tar-Regoli tal-Proċedura tal-Qorti Ġenerali.
            
         
      Motivi u argumenti prinċipali
   
   Permezz tar-rikors tagħha, ir-rikorrenti titlob, skont l-Artikolu 263 TFUE, l-annullament tad-Deċiżjoni tal-Kummissjoni tas-6 ta’ Diċembru 2010 fil-proċedimenti GESTDEM 2009/2508 li tiċħad li tagħti aċċess totali għal għadd ta’ dokumenti relatati ma’ negozjati kummerċjali bejn l-Unjoni Ewropea u l-Indja, skont ir-Regolament Nru 1049/2001.
   Insostenn tar-rikors tagħha, ir-rikorrenti tinvoka motiv wieħed, ibbażat fuq l-applikazzjoni żbaljata tat-tielet inċiż tal-Artikolu 4(1)(a) tar-Regolament Nru 1049/2001, peress li l-eċċezzjoni ta’ relazzjonijiet internazzjonali hija inapplikabbli f’dan il-każ peress li d-dokumenti mitluba huma kollha ta’ dominju pubbliku.
   
      (1)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni, ĠU Edizzjoni Speċjali bil-Malti, Kapitolu 1, Vol. 3, p. 331.